CELEX: 22008D0053
Language: sl
Date: 2008-04-25 00:00:00
Title: Sklep Skupnega odbora EGP št. 53/2008 z dne 25. aprila 2008 o spremembi Priloge XVI (Javna naročila) k Sporazumu EGP

21.8.2008   
            
            
               SL
            
            
               Uradni list Evropske unije
            
            
               L 223/51
            
         
      SKLEP SKUPNEGA ODBORA EGP
   št. 53/2008
   z dne 25. aprila 2008
   o spremembi Priloge XVI (Javna naročila) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XVI k Sporazumu je bila spremenjena s Sklepom Skupnega odbora EGP št. 32/2008 z dne 14. marca 2008 (1).
            
         
               (2)
            
            
               Direktiva 2007/24/ES Evropskega parlamenta in Sveta z dne 23. maja 2007 o razveljavitvi Direktive Sveta 71/304/EGS o odpravi omejitev svobode opravljanja storitev pri javnih naročilih za gradnje in omejitev pri oddaji javnih naročil za gradnje izvajalcem, ki delajo prek zastopstev ali podružnic (2), razveljavlja Direktivo Sveta 71/304/EGS (3), ki je vključena v Sporazum in jo je zato treba v okviru Sporazuma razveljaviti –
            
         SKLENIL:
   Člen 1
   Besedilo točke 1 (Direktiva Sveta 71/304/EGS) v Prilogi XVI k Sporazumu se črta.
   Člen 2
   Ta sklep začne veljati 26. aprila 2008, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 25. aprila 2008
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 182, 10.7.2008, str. 28.
   
      (2)  UL L 154, 14.6.2007, str. 22.
   
      (3)  UL L 185, 16.8.1971, str. 1.
   
      (4)  Navedena ni nobena ustavna zahteva.